Lipa' Sabbe

Lipa' Sabbe panèka sarong khas ḍâri Suku Bugis otamana è ḍaèra Wajo, Bonè, bân Soppeng. Posatta prodhuksi sarong panèka bâḍâ è Kota Sengkang, Kabupaten Wajo, Sulawesi Lao'. Lipa' Sabbe asalla ḍâri bhâsa Bugis sè artèna 'Sarong Sotra'. Lipa' Sabbe èkâghâbây ḍâri kaèn sotra. Biyasana èyangghuy dhâddhi bâgiyân bâbâ bi' orèng lakè' otabâ orèng bini'. kaangghuy orèng lakè' ècampor kalabân Jas Totop sarta Songko' Recca, bân kaangghuy orèng bini' ècampor kalabân Waju Tokko khas Suku Bugis. Biyasana sarong panèka èyangghuy è acara adhât, acara pangantènan akadhi mappacci, bân dâddhi parèngèan pangantèn.

 Asal-Osolla 
A-nennon panèka katrampèlan sè toron tamuron molaè dhimèn sè dhâddhi bâgiyân ḍâri kabudhâjhâ'ân masyarakat Bugis. Katrampèlan panèka pèngghina pèstakarè sè ampon bâḍâ molaè jhâman lambâ'. Konon, katrampèlan panèka ollè pamekkèran ḍâri salembâr sarong sè èdhinaaghi bi' para dèwa è pèngghirrâ Danau Tempe. Kabudhâjhâ'ân anenon panèka saterrossa molaè èkennal lowas abhârengan bân maso'na aghâma Islam è wilayah Sulawèsi lao'. Salaènna dhâddhi tandhâ buḍhâjâ, Lipa' Sabbe jhughân dhâddhi bagiyân ḍâri idèntitas masyarakat Bugis. Awwâlla, Lipa' Sabbe namong èyangghuy bi' para Rajhâ bân para bângsawân. Saparjhâlânna bâkto, Lipa' Sabbe dhâddhi kalangkapan è dâlem acara adhât akadhi pangantènan bân acara-acara buḍhâjâ laènna.

 Ropa 
Lipa' Sabbe ghâḍhuwân 6 cora', è dâlemma èngghi panèka:

1. Corak Balo Renni

2. Corak Balo Lobang

3. Corak Bombang

4. Corak Cobo

5. Corak Makkalu

6. Corak Moppang

7. Corak Bola Tettong

 Sombher